CELEX: 31984D0264
Language: el
Date: 1984-05-07 00:00:00
Title: 84/264/ΕΟΚ: Απόφαση της Επιτροπής της 7ης Μαΐου 1984 περί διαπιστώσεως ότι η εισαγωγή των συσκευών με την ονομασία «Ortec — Planar totally depleted Silicon Surface Barrier Detectors, model: D 035—050—15, D 030—150—50, D 015—050—100, D 030—300—100 — Totally Depleted Silicon Surface Barrier Detectors, model: B 027—450—200, Β 027—450—400, Β 018—050—300, Β 027—450—300» δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31984D0264

84/264/ΕΟΚ: Απόφαση της Επιτροπής της 7ης Μαΐου 1984 περί διαπιστώσεως ότι η εισαγωγή των συσκευών με την ονομασία «Ortec — Planar totally depleted Silicon Surface Barrier Detectors, model: D 035—050—15, D 030—150—50, D 015—050—100, D 030—300—100 — Totally Depleted Silicon Surface Barrier Detectors, model: B 027—450—200, Β 027—450—400, Β 018—050—300, Β 027—450—300» δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 131 της 17/05/1984 σ. 0044 - 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαΐου 1984  περί διαπιστώσεως ότι η εισαγωγή των συσκευών με την ονομασία «Ortec - Planar totally depleted Silicon Surface Barrier Detectors, model: D 035-050-15, D 030-150-50, D 015-050-100, D 030-300-100 - Totally Depleted Silicon Surface Barrier Detectors, model: B 027-450-200, Β 027-450-400, Β 018-050-300, Β 027-450-300» δύναται να πραγματοποιηθεί ατελώς ως προς τους δασμούς του Κοινού Δασμολογίου  (84/264/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η κυβέρνηση των Κάτω Χωρών, με επιστολή της 1ης Νοεμβρίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθοριστεί αν οι συσκευές με την ονομασία «Ortec - Planar totally depleted Silicon Surface Barrier Detectors, model: D 035-050-15, D 030-150-50, D 015-050-100, D 030-300-100 - Totally depleted Silicon Surface Barrier Detectors, model: B 027-450-200, B 027-450-400, B 018-050-300, B 027-450-300», που παραγγέλθηκαν στις 9 Νοεμβρίου 1982 και προορίζονται να χρησιμοποιηθούν σε πειράματα πυρηνικής φυσικής πάνω στις δέσμες των σωματιδίων που παράγονται από ένα κύκλοτρο μεταβλητής ενέργειας, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε, στις 11 Απριλίου 1984, στο πλαίσιο της Επιτροπής Δασμολογικών Ατελειών, προς το σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι οι εν λόγω συσκευές είναι ένας ανιχνευτήρας· ότι τα αντικειμενικά τεχνικά χαρακτηριστικά τους, όπως η ακρίβεια της απάντησης στο πεδίο της ενέργειας των σωματιδίων, καθώς και η χρήση που γίνεται των εν λόγω συσκευών, τις καθιστούν συσκευές ειδικώς κατάλληλες για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθούν ως επιστημονικές συσκευές·  ότι, βάσει των πληροφοριών που έχουν συγκεντρωθεί από τα κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, η εν λόγω συσκευή δικαίως δύναται να εισάγεται ατελώς,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή των συσκευών με την ονομασία «Ortec - Planar totally depleted Silicon Surface Barrier Detectors, model: D 035-050-15, D 030-150-50, D 015-050-100, D 030-300-100 - Totally deplteted Silicon Surface Barrier Detectors, model: B 027-450-200, Β 027-450-400, Β 018-050-300, Β 027-450-300», που αποτελεί το αντικείμενο της αιτήσεως της 1ης Νοεμβρίου 1983, της κυβερνήσεως των Κάτω Χωρών, δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 7 Μαΐου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.